钦定古今图书集成/明伦汇编/闺媛典/第182卷 > 王希皋妻黑氏
## 钦定古今图书集成/明伦汇编/闺媛典/第182卷 > 王希皋妻黑氏

按《威县志》：“黑氏，王希皋妻。年二十四，皋亡，父母虑其
家贫，欲夺其志，不从。勤纺绩以奉翁姑。教子维宁，中
顺天戊午乡试，筮仕河南温县令。禄养二年，退食之
暇，必以妄取为宁戒。氏多疾思家宁，遂谢官归养二
十馀年，杜门家居，未尝一至公庭。有所干谒，氏戒之
也。”